У Вікіпедыі ёсць артыкулы пра іншых асоб з прозвішчам Кардовіч.

**Іо́сіф Мітрафа́навіч Кардо́віч** (5 красавіка 1899, в. Друцк Магілёўскай губерні (цяпер Талачынскі раён Віцебскай вобласці), Расійская імперыя — 27 снежня 1967) — беларускі партыйны і дзяржаўны дзеяч, адзін з арганізатараў партызанскага руху ў Магілёўскай вобласці, былы старшыня Магілёўскага аблвыканкама (1943—1948) і Віцебскага абласнога выканаўчага камітэта (1949—1953).

Біяграфія
---------

У 1919 — 1925 гады служыў у РСЧА. Пасля працаваў старшынёй Друцкага сельскага савета.

З 1928 года працаваў у сістэме народнай адукацыі: паслядоўна быў загадчыкам Талочынскага, Дубровенскага, Лельчыцкага і Мсціслаўскага раённых аддзелаў народнай адукацыі.

З 1937 года быў намеснікам старшыні выканаўчага камітэта Мсціслаўскага раённага савета, праз год прызначаны старшынёй выканкама Горацкага райсавета.

У 1939 годзе быў прызначаны намеснікам старшыні Арганізацыйнага камітэта Прэзідыума Вярхоўнага Савета Беларускай па Магілёўскай вобласці, са студзеня 1940 года — намеснік старшыні Выканаўчага камітэта Магілёўскага абласнога Савета.

Пасля пачатку Вялікай Айчыннай вайны быў эвакуіраваны разам з сям'ёй, пасля восенню быў прызваны у арміі, удзельнічаў у абароне Магілёва, быў адным з кіраўніком абласнога штаба народнага апалчэння, трапіў у акружэнне, падчас выхаду з яго спаліў партыйны білет. Амаль паўгода знаходзіўся ў турме НКУС, пасля хадатайства П. Панамарэнкі яго вызвалілі і адправілі сакратаром Бабруйскага падпольнага міжраённага камітэта КП(б)Беларусі, пасля быў упаўнаважаным ЦК КП(б) Беларусі па арганізацыі партызанскага руху ў Магілёўскай вобласці. У верасні 1943 года ўзначаліў прадстаўніцтва ЦШПР на Бранскім фронце.

Пасля вызвалення Беларусі ў 1943—1948 гадах быў старшынёй Магілёўскага аблвыканкама.

З 1949 па 1953 года быў старшынёй Віцебскага аблвыканкама.

Пасля перанесенага інфаркту ў 1953 годзе яго перавялі ў Мінск, дзе ён працаваў членам калегіі Міністэрства прамысловасці харчовых тавараў БССР, з 1954 года намеснік міністра прамысловасці мясных і малочных прадуктаў БССР.

З 1957 года працаваў у апараце Беларускага рэспубліканскага саюза спажывецкіх таварыстваў.

Кандыдат у члены ЦК КПБ (1949—1952), член ЦК КПБ (1952—1954). Дэпутат Вярхоўнага Савета БССР (1951—1955), Дэпутат Вярхоўнага Савета СССР (1946—1954).

Зноскі
------

1. 1 2 3  [*Людмила СЕЛИЦКАЯ* Не пахнут лилии войной...(руск.) // *Беларусь сегодня* : газета. — 2003.]
2. ↑  Высшее партизанское командование Белоруссии. 1941—1944: справочник / Э. Г. Иоффе [и др.]; под общ. ред. д-ра ист. наук проф. Э. Г. Иоффе — Мінск: Беларусь, 2009. С. №41 (руск.)

Літаратура
----------

* Высшее партизанское командование Белоруссии. 1941—1944: справочник / Э. Г. Иоффе [и др.]; под общ. ред. д-ра ист. наук проф. Э. Г. Иоффе — Мінск: Беларусь, 2009.— 271 с. — ISBN 978-985-01-0836-4. (руск.)
* Кардович Иосиф Митрофанович // Биографический справочник — Мн.: «Белорусская советская энциклопедия» имени Петруся Бровки, 1982. — Т. 5. — С. 274 — 737 с.

Спасылкі
--------

* Біяграфія (руск.)

| ⛭Старшыні Віцебскага абласнога выканаўчага камітэта |
| --- |
| БССР | Ілля Рабцаў (1940—1944) • Ігнат Ярмошанка (1944—1947) • Аляксей Сярмяжка (1947—1949) • Іосіф Кардовіч (1949—1953) • Павел Лознеў (1953—1955) • Мікіта Парашчанка (1955—1959) • Уладзімір Труноў (1959—1963) • Пётр Рубіс (1964—1977) • Іван Шыбека (1977—1984) • Уладзімір Кулакоў (1984—1994) |  |
| Рэспубліка Беларусь | Уладзімір Кулакоў (1984—1994) • Уладзімір Андрэйчанка (1994—2008) • Аляксандр Косінец (2008—2014) • Мікалай Шарснёў (2014—2021) • Аляксандр Субоцін (з 2021) |

| ⛭Старшыні Магілёўскага абласнога выканаўчага камітэта |
| --- |
| БССР | 
* Іван Церахаў (1938—1941)
* Іосіф Кардовіч (1943—1948)
* Давід Лукашэвіч (1948—1949)
* Якім Жылянін (1949—1959)
* Пётр Лявіцкі (1959—1962)
* Глеб Крывулін (1962—1963)
* Глеб Крывулін (1963—1964, сельск.)
* Міхаіл Заваротны (1963—1964, прам.)
* Васіль Луцкін (1964—1974)
* Віталь Прышчэпчык (1974)
* Анатоль Маслакоў (1974—1985)
* Аляксей Яновіч (1985—1987)
* Аляксандр Кічкайла (1987—1989)
* Мікалай Грынёў (1989—1994)

 |  |
| Рэспубліка Беларусь | 
* Мікалай Грынёў (1989—1994)
* Аляксандр Кулічкоў (1994—1999)
* Міхаіл Дражын (1999—2000)
* Барыс Батура (2000—2008)
* Пётр Руднік (2008—2014)
* Уладзімір Даманеўскі (2014—2019)
* Леанід Заяц (2019—2021)
* Анатоль Ісачанка (з 2021)

 |